Ieslodzījuma vietu pārvaldes

sarunu procedūras

**"Būvprojekta izstrāde un būvdarbu veikšana ēku energoefektivitātes paaugstināšanai Olaines cietumā (Latvijas Cietumu slimnīcā) un Cēsu Audzināšanas iestādē nepilngadīgajiem"**

(identifikācijas numurs IeVP 2019/34)

protokols Nr. 2019/34/7

Rīgā, 2019. gada 29. jūlijā

Ar Ieslodzījuma vietu pārvaldes (turpmāk – Pārvalde) priekšnieka 2018. gada 28. decembra rīkojumu Nr. 281 "Par iepirkumu komisijas izveidošanu" izveidotās iepirkumu komisijas (turpmāk – Iepirkumu komisija) sarunu procedūras "Būvprojekta izstrāde un būvdarbu veikšana ēku energoefektivitātes paaugstināšanai Olaines cietumā (Latvijas Cietumu slimnīcā) un Cēsu Audzināšanas iestādē nepilngadīgajiem" (iepirkuma identifikācijas numurs IeVP 2019/34) (turpmāk – Iepirkums) sēdē plkst. 11.30, Stabu ielā 89, Rīgā, 315. kabinetā, piedalās:

**Iepirkumu komisijas priekšsēdētāja vietnieks:** Pārvaldes centrālā aparāta Iepirkumu un līgumu daļas jurists Nauris Ozoliņš.

**Iepirkumu komisijas locekļi:**

Pārvaldes centrālā aparāta Tiesvedības daļas galvenā juriste kapteine Olga Sparāne;

Pārvaldes centrālā aparāta Finanšu vadības un kontroles daļas vecākā finanšu analītiķe majore Vera Stojanova;

Pārvaldes centrālā aparāta Apsardzes daļas vecākais inspektors kapteinis Igors Kafijatullovs.

**Protokolē:**

Pārvaldes centrālā aparāta Iepirkumu un līgumu daļas galvenā speciāliste majore Vineta Vietniece.

**Sēdi vada:** N. Ozoliņš.

**Sēdes gaita:**

N. Ozoliņš informē par Iepirkumu komisijas 2019. gada 8. aprīļa lēmumu Nr. 2019/34/3:

"Nodot pretendentu iesniegtos tehniskos piedāvājumus izskatīšanai un sākotnējās Iepirkuma tehniskās specifikācijas precizēšanai un papildināšanai Eiropas Reģionālās attīstības fonda projekta "Energoefektivitātes paaugstināšana Olaines cietuma (Latvijas Cietumu slimnīca) ārstniecības korpusā" Nr. 4.2.1.2/18/I/005 un projekta "Energoefektivitātes paaugstināšana Cēsu Audzināšanas iestādes nepilngadīgajiem skolā ar sporta zāli un ēdnīcā" Nr. 4.2.1.2/18/I/006 vadības grupām."

2019. gada 17. maijā (Iepirkuma protokols Nr.2019/34/6) notika Eiropas Reģionālās attīstības fonda projekta "Energoefektivitātes paaugstināšana Olaines cietuma (Latvijas Cietumu slimnīca) ārstniecības korpusā" Nr. 4.2.1.2/18/I/005 un projekta "Energoefektivitātes paaugstināšana Cēsu Audzināšanas iestādes nepilngadīgajiem skolā ar sporta zāli un ēdnīcā" Nr. 4.2.1.2/18/I/006 vadības grupu un pretendentu PS "VAAB" un SIA "Ēkas siltināšana" pārstāvju sarunas par Iepirkuma tehnisko specifikāciju. Sarunu gaitā tika precizēti jautājumi par tehnisko specifikāciju un veicamajiem darbiem un tika noskaidrots, ka iespējams energoaudita pārskatā ir kļūda, jo ir jāsiltina jumta stāva grīda, nevis jumta stāva griesti, kas būtiski maina veicamo darbu izmaksas.

Pārvalde pieprasīja informāciju no energoaudita izstrādātāja SIA "REM PRO" par to, vai energoaudita pārskatā ir kļūda. No SIA "REM PRO" 2019. gada 22. maijā tika saņemta vēstule Nr.19/05-244vest/APN "Par jumta siltināšanu" (Pārvaldes reģ.Nr.5952) ar Komersanta skaidrojumu, ka ēkas energosertifikātā Nr.BIS-ĒED-1-2018-291 ir pārrakstīšanās kļūda un apzīmējuma "jumta stāva pārsegums" vai "jumta pārsegums" vietā ir jābūt "jumta stāva grīda".

Ņemot vērā to, ka sarunu procedūra "Būvprojekta izstrāde un būvdarbu veikšana ēku energoefektivitātes paaugstināšanai Olaines cietumā (Latvijas Cietumu slimnīcā) un Cēsu Audzināšanas iestādē nepilngadīgajiem" tiek rīkota Eiropas Reģionālās attīstības fonda projektu "Energoefektivitātes paaugstināšana Olaines cietuma (Latvijas Cietumu slimnīca) ārstniecības korpusā" Nr. 4.2.1.2./18/I/005 un "Energoefektivitātes paaugstināšana Cēsu Audzināšanas iestādes nepilngadīgajiem skolā ar sporta zāli un ēdnīcā" Nr. 4.2.1.2./18/I/006 ietvaros un ir nepieciešami grozījumi projektā, Pārvalde nosūtīja vēstuli SIA "REM PRO" ar lūgumu iesniegt jaunu attiecīgo energosertifikātu ar labojumiem, lai iesniegtu Centrālai finanšu un līgumu aģentūrai (turpmāk – CFLA) apstiprināšanai.

Pārvaldē 2019. gada 21. jūnijā no SIA "REM PRO" tika saņemts energosertifikāts ar labojumiem. Projekta vadība iesniedza CFLA projekta grozījumus.

Pārvaldē 2019. gada 23. jūlijā no CFLA tika saņemts projekta grozījumu apstiprinājums.

Ņemot vērā iepriekš minēto, Iepirkumu komisija nolemj, ka pretendentiem PS "VAAB" un SIA "Ēkas siltināšana", pamatojoties uz precizēto un CFLA apstiprināto Iepirkuma tehnisko specifikāciju, ir jāiesniedz Iepirkuma 1. protokola "Piedāvājuma iesniegšanas prasības" 6. punktā minētais finanšu piedāvājums.

**Iepirkumu komisijas lēmums:**

Nosūtīt uzaicinājumu Iepirkuma pretendentiem iesniegt Iepirkuma 1. protokola "Piedāvājuma iesniegšanas prasības" 6. punktā minēto finanšu piedāvājumu līdz **2019. gada 9. augusta plkst. 11.00**.

Sēde beidzās plkst. 11.55.

Iepirkumu komisijas priekšsēdētāja vietnieks: N. Ozoliņš

Iepirkumu komisijas locekļi: O. Sparāne

V. Stojanova

I. Kafijatullovs

Protokolētājs: V. Vietniece